ΘΕΜΑ 4ο 

4.1.α. Οι μύκητες που προσβάλλουν το ξύλο και προκαλούν μόνο μεταχρωματισμούς, λέγονται χρωστικοί μύκητες, ενώ αυτοί, που προκαλούν σάπισμα (σήψη) του ξύλου, λέγονται σηπτικοί μύκητες.
Χρωστικοί μύκητες: οι μύκητες αυτοί δεν σαπίζουν το ξύλο αλλά το μεταχρωματίζουν. Η κυάνωση είναι η σοβαρότερη προσβολή χρωστικών μυκήτων στη χώρα μας, ειδικά σε ξύλο μαύρης και δασικής πεύκης. Η κυάνωση προκαλεί μείωση της αισθητικής αξίας και εμφάνισης του ξύλου με συνέπεια η εμπορική του αξία να είναι ως και 50% μειωμένη.
Σηπτικοί μύκητες: οι σηπτικοί μύκητες είναι οι πιο επικίνδυνοι, γιατί προκαλούν το σάπισμα του ξύλου και την καταστροφή του. Οι σήψεις που προκαλούνται διακρίνονται σε καστανές, λευκές και μαλακές σήψεις ανάλογα με το είδος του μύκητα. Προσβάλλουν στρωτήρες, στύλους, οικοδομές και περιφράξεις. Τα πιο ανθεκτικά ξύλα είναι ο κέδρος, το κυπαρίσσι, η δρυς και τα τροπικά iroko και teak.

β. Η αντοχή του ξύλου στη φωτιά αυξάνεται με εμποτισμό του ξύλου με κατάλληλες χημικές ουσίες που καθυστερούν την καύση του (αντιπυρικές ουσίες).
